CELEX: 62013TN0398
Language: el
Date: 2013-08-02 00:00:00
Title: Υπόθεση T-398/13: Προσφυγή της 2ας Αυγούστου 2013 — TVR Automotive κατά ΓΕΕΑ — TVR Italia (TVR)

21.9.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 274/24
            
         Προσφυγή της 2ας Αυγούστου 2013 — TVR Automotive κατά ΓΕΕΑ — TVR Italia (TVR)
   (Υπόθεση T-398/13)
   2013/C 274/40
   Γλώσσα του δικογράφου της προσφυγής: η γερμανική
   
      Διάδικοι
   
   
      Προσφεύγουσα: TVR Automotive Ltd (Whiteley, Ηνωμένο Βασίλειο) (εκπρόσωποι: A. von Mühlendahl και H. Hartwig, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: TVR Italia Srl (Μιλάνο, Ιταλία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του δευτέρου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), της 14ης Μαΐου 2013, στην υπόθεση R 823/2011-2,
            
         
               —
            
            
               να απορρίψει την προσφυγή που άσκησε η TVR Italia Srl στις 14 Απριλίου 2013 κατά της αποφάσεως του τμήματος ανακοπών του καθού, της 14ης Φεβρουαρίου 2011, στην υπόθεση B 313 248,
            
         
               —
            
            
               να καταδικάσει το ΓΕΕΑ και την TVR Italia Srl, εφόσον αυτή παρέμβει στη δίκη, στα δικαστικά έξοδα.
            
         
      Λόγοι και κύρια επιχειρήματα
   
   
      Αιτούσα την καταχώριση του κοινοτικού σήματος: TVR Italia Srl
   
      Σήμα προς καταχώριση: Το εικονιστικό σήμα που περιέχει τα λεκτικά στοιχεία «TVR ITALIA» για προϊόντα και υπηρεσίες των κλάσεων 12, 25 και 37 — Αίτηση καταχωρίσεως κοινοτικού σήματος αριθ. 5 699 954
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η προσφεύγουσα
   
      Αντιταχθέν σήμα ή σημείο: Το εθνικό και το κοινοτικό λεκτικό σήμα «TVR» για προϊόντα και υπηρεσίες των κλάσεων 9, 11, 12, 25 και 41
   
      Απόφαση του τμήματος ανακοπών: Μερική αποδοχή της ανακοπής
   
      Απόφαση του τμήματος προσφυγών: Ακύρωση της αποφάσεως του τμήματος ανακοπών και απόρριψη της προσφυγής
   
      Προβαλλόμενοι λόγοι:
   
   
               —
            
            
               παράβαση του άρθρου 42, παράγραφοι 2 και 3, του κανονισμού (ΕΚ) 207/2009·
            
         
               —
            
            
               παραβίαση της αρχής του δεδικασμένου και της αρχής ne bis in idem καθώς και παράβαση του άρθρου 42, παράγραφος 2, του κανονισμού 207/2009 σε συνδυασμό με το άρθρο 15 του κανονισμού 207/2009.